S-781/2023

Mál þetta, sem dómtekið var 24. maí 2023, höfðaði lögreglustjórinn á höfuðborgarsvæðinu með ákæru 21. mars 2023, á hendur T-kk-þgf E-kk-þgf, kt. 000000-0000, [...]:

„fyrir umferðar- og vopnalagabrot með því að hafa, miðvikudaginn 3. ágúst 2022, ekið bifreiðinni [...], óhæfur til að stjórna henni örugglega vegna áhrifa ávana- og fíkniefna og slævandi lyfja (í blóðsýni mældist amfetamín 585 ng/ml, kókaín 240 ng/ml, zópíklón 92 ng/ml, alprazólam 16 ng/ml og klónazepam 18 ng/ml) um Njarðargötu í Reykjavík, þar sem lögregla stöðvaði aksturinn, og haft í vörslum sínum hnúajárn sem lögregla fann við leití bifreiðinni.

Telst háttsemi þessi varða við 1., sbr. 2. mgr. 48. gr., 1. og sbr. 2. mgr. 50. gr., sbr. 1. mgr. 95. gr. umferðarlaga nr. 77/2019 og c-lið 2. mgr. 30. gr., sbr. 1. mgr. 36. gr. vopnalaga nr. 16/1998.

M: [...]

Þess er krafist að ákærði verði dæmdur til refsingar, til greiðslu alls sakarkostnaðar og til að sæta sviptingu ökuréttar skv. 99. og 101. gr. umferðarlaga nr. 77/2019.“

Í fyrirkalli, sem var gefið út 24. apríl 2023 og birt á lögheimili ákærða 4. maí 2023, var tekið fram að sækti ákærði ekki þing mætti hann búast við því að fjarvist hans yrði metin til jafns við það að hann viðurkenndi að hafa framið brot þau sem hann væri ákærður fyrir og að dómur yrði lagður á málið að honum fjarstöddum. Ákærði sótti ekki þing við þingfestingu málsins 24. maí sl. og boðaði ekki forföll og var málið þá dómtekið á grundvelli 1. mgr. 161. gr. laga nr. 88/2008 um meðferð sakamála.

Dómurinn telur þannig sannað, með vísan til ofanritaðs og gagna málsins að öðru leyti, að ákærði hafi framið þá háttsemi sem ákært er út af og er brot ákærðu rétt heimfært til refsiákvæða í ákærunni.

Ákærði er fæddur í [...]. Samkvæmt framlögðu sakavottorði dags 14. mars 2023 nær sakaferill ákærða aftur til ársins 1987. Það sem einkum er litið til við ákvörðun refsingar í máli þessu er að ákærði gekkst undir sektargerð 13. maí 2016 þar sem hann féllst á greiðslu sektar að fjárhæð 70.000 krónur og var sviptur ökurétti í fjóra mánuði frá þeim degi að telja fyrir akstur undir áhrifum ávana- og fíkniefna. Einnig, að ákærða var með dómi Héraðsdóms Reykjaness dags. 10. október 2022 gert að greiða 900.000 króna sekt og að þola 6 ára ökuréttarsviptingu vegna aksturs undir áhrif ávana- og fíkniefna. Brot ákærða sem er til meðferðar nú var framið áður en honum var síðast gerð refsing og ber því að dæma ákærða hegningarauka sbr. 78. gr. almennra hegningarlaga nr. 19/1940 er samsvari þeirri þyngingu hegningarinnar, sem kynni að hafa orðið, ef dæmt hefði verið um öll brotin í fyrra málinu. Með hliðsjón af framangreindu, atvikum máls og dómvenju í málum af þessu tagi þykir refsing ákærða hæfilega ákveðin 4 10.000 króna sekt til ríkissjóðs. Greiði ákærði ekki dæmda fésekt innan fjögurra vikna frá dómsbirtingu skal koma í hennar stað 24 daga fangelsi. Í ljósi framangreinds og með vísan til tilvitnaðra lagaákvæða í ákæru er ákærði sviptur ökurétti í 18 mánuði frá 24. janúar 2029.

Samkvæmt 1. mgr. 235. gr. laga nr. 88/2008 ber að dæma ákærða til að greiða allan sakarkostnað, alls 229.199 krónur. Um er að ræða kostnað vegna blóðsýnatöku og rannsóknar Háskóla Íslands.

Af hálfu ákæruvaldsins fór Í-kvk-nf Þ-kvk-nf J-kvk-nf saksóknar fulltrúi með málið.

H-kvk-nf B-kvk-nf R-kvk-nf, aðstoðarmaður dómara, kveður upp dóm þennan.

DÓMSORÐ:

Ákærði, T-kk-nf E-kk-nf greiði 410.000 krónur í sekt til ríkissjóðs innan fjögurra vikna frá dómsbirtingu en sæti ella 24 daga fangelsi.

Ákærði er sviptur ökurétti í 18 mánuði frá 24. janúar 2029.

Ákærði greiði 229.199 krónur í sakarkostnað.

H-kvk-nf B-kvk-nf R-kvk-nf